CELEX: 62017TA0733
Language: el
Date: 2019-05-16 00:00:00
Title: Υπόθεση T-733/17: Απόφαση του Γενικού Δικαστηρίου της 16ης Μαΐου 2019 — GMPO κατά Επιτροπής (Φάρμακα που προορίζονται για ανθρώπινη χρήση — Άρθρο 3, παράγραφος 1, στοιχείο β, του κανονισμού (ΕΚ) 141/2000 — Έννοια του «σημαντικού οφέλους» — Διαθεσιμότητα ορφανού φαρμάκου — Άρθρο 5, παράγραφος 12, στοιχείο β, του κανονισμού 141/2000 — Απόφαση της Επιτροπής περί διαγραφής φαρμάκου από το μητρώο ορφανών φαρμάκων — Πλάνη εκτιμήσεως — Πλάνη περί το δίκαιο — Δικαιολογημένη εμπιστοσύνη)

8.7.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 230/31
            
         
      Απόφαση του Γενικού Δικαστηρίου της 16ης Μαΐου 2019 — GMPO κατά Επιτροπής
      (Υπόθεση T-733/17) (1)
      
      (Φάρμακα που προορίζονται για ανθρώπινη χρήση - Άρθρο 3, παράγραφος 1, στοιχείο β, του κανονισμού (ΕΚ) 141/2000 - Έννοια του «σημαντικού οφέλους» - Διαθεσιμότητα ορφανού φαρμάκου - Άρθρο 5, παράγραφος 12, στοιχείο β, του κανονισμού 141/2000 - Απόφαση της Επιτροπής περί διαγραφής φαρμάκου από το μητρώο ορφανών φαρμάκων - Πλάνη εκτιμήσεως - Πλάνη περί το δίκαιο - Δικαιολογημένη εμπιστοσύνη)
      (2019/C 230/38)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: GMP-Orphan (GMPO) (Παρίσι, Γαλλία) (εκπρόσωποι: M. Demetriou, QC, E. Mackenzie, barrister, L. Tsang και J. Mulryne, solicitors)
      
         Καθής: Ευρωπαϊκή Επιτροπή (εκπρόσωποι: K. Petersen και A. Sipos)
      
         Αντικείμενο
      
      Προσφυγή, δυνάμει του άρθρου 263 ΣΛΕΕ, με αίτημα τη μερική ακύρωση της εκτελεστικής απόφασης C(2017) 6102 τελικό της Επιτροπής, της 5ης Σεπτεμβρίου 2017, για τη χορήγηση άδειας κυκλοφορίας δυνάμει του κανονισμού (ΕΚ) 726/2004 του Ευρωπαϊκού Κοινοβουλίου και του Συμβουλίου στο Cuprior — τριεντίνη, ένα φάρμακο για ανθρώπινη χρήση, καθόσον η Επιτροπή έκρινε, με το άρθρο 5 της απόφασης αυτής, ότι το εν λόγω φάρμακο δεν πληρούσε πλέον τα κριτήρια που προβλέπονται από τον κανονισμό (ΕΚ) 141/2000 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 1999, για τα ορφανά φάρμακα (ΕΕ 2000, L 18, σ. 1), ώστε να καταχωρισθεί ως ορφανό φάρμακο, και ότι απαιτούνταν η ανάλογη επικαιροποίηση του μητρώου ορφανών φαρμάκων της Ευρωπαϊκής Ένωσης.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  
                     Απορρίπτει την προσφυγή.
                  
               
            
                  2)
               
               
                  
                     Καταδικάζει την GMP-Orphan (GMPO) στα δικαστικά έξοδα, περιλαμβανομένων των εξόδων της διαδικασίας ασφαλιστικών μέτρων.
                  
               
            
         (1)  ΕΕ C 13 της 15.1.2018.